stanford-oval/wikipedia huggingface dataset:
Power Rangers

Power Rangers -logo Sabanin tuottamissa sarjoissa.
Power Rangers on pitkään jatkunut yhdysvaltalainen lasten supersankaritelevisiosarja, joka perustuu japanilaisen tokusatsuformaatin Super Sentai -sarjoihin. Power Rangers -sarjan on luonut Haim Saban, joka sai idean sarjan luomiseen vieraillessaan Japanissa. Hänen ideanaan oli yhdistää japanilaista kuvamateriaalia englanninkielisten näyttelijöiden kanssa tehtyihin kuvauksiin. Japanilaista kuvamateriaalia käytetään Power Rangereiden taistellessa zordeillaan sekä myös useimmiten heidän taistellessa rangerasuissaan hirviöitä vastaan. Myös sarjojen juonta on muokattu sopivammaksi länsimaisille katsojille ja välillä on luotu myös täysin japanilaisesta sarjasta poikkeava juoni. Saban yritti myydä ideaansa noin yhdeksän vuoden ajan kunnes vuonna 1992 Fox Kidsin silloinen puheenjohtaja Margaret Loesch suostui esittämään sarjaa kanavallaan. Sittemmin Haim Sabanin omistama Saban Entertainment -yhtiö teki aiheeseen liittyviä televisiosarjoja vuosina 1993–2001. Mighty Morphin Power Rangers oli niistä ensimmäinen Power Rangers -sarja. Se perustui 16. Super sentai -sarjaan Kyoryū sentai Zyuranger.
Vuodesta 2002 vuoteen 2009 sarjan tuottamisesta vastasi Disney-yhtiö, joka osti FOXin perhepaketin ja sen seurauksena Fox Family -kanavasta tuli ABC Family. Samassa ostossa myös Foxin omistuksessa ollut Haim Sabanin yhtiö Saban Entertainment siirtyi Disneyn omistukseen ja nimeksi vaihdettiin BVS Entertainment, joka jatkoi Power Rangers -sarjojen tuottamista. Se aloitti sarjojen tekemisen vuonna 2002 sarjalla Power Rangers Wild Force. Se perustuu edellisten sarjojen tavoin japanilaiseen tokusatsu-formaattiin Super Sentai, ja on tiiviisti kytköksissä japanilaisiin oheistuotteisiin, kuten leluihin ja peleihin. Vuoden 2009 Power Rangers RPM -televisiosarjan, oli tarkoitus jäädä Power Rangersin viimeiseksi tuotantokaudeksi sarjan silloisen tuotantopäällikön Sally Campbellin ilmoitettua lehtihaastattelussa ettei Power Rangersista tulla kuvaamaan uutta tuotantokautta.
12. toukokuuta 2010 Haim Sabanin uusi yhtiö Saban Brands kuitenkin osti Power Rangersin oikeudet takaisin itselleen ja alkoi tuottaa uutta sarjaa Nickelodeonille. Sarja Power Rangers Samurai alkoi helmikuussa 2011 ja sitä valmistettiin kahden tuotantokauden ajan yhteensä 44 jaksoa. Yhteistyötä Nickelodeonin kanssa päätettiin jatkaa ainakin kahdella vuodella ja vuoden 2013 alussa alkoi uusi sarja nimeltä Power Rangers Megaforce, joka on samalla sarjan 20. tuotantokausi.
Vuonna 2018 sarja myytiin Hasbrolle. Nickelodeon jatkaa sarjan esittämistä.
Suomessa sarjoja on esittänyt vaihtelevasti PTV4 ja MTV3 sekä maksullinen Jetix.
Power Rangerit

Power Ranger on kuvitteellinen hahmo, joka pystyy muuntautumaan voimakkaaksi supersankariksi. Ensimmäisillä tuotantokausilla se tapahtui Zordonin antamien voimanlähteiden avulla, mutta Power Rangers Lost Galaxy -sarjasta lähtien Rangereiden voimanlähteet ovat vaihdelleet aina mystisistä miekoista taikamaailman kristalleihin. Power Rangerit pukeutuvat kirkasvärisiin taisteluasuihin, jotka on yleensä tehty elastaanista. Lisäksi hahmoilla on päässään kypärät, joissa on läpinäkymättömät visiirit. Sen ansiosta heidän henkilöllisyytensä pysyy salassa ja se myös suojaa heitä taisteluissa. Muuntautunut Power Ranger omaa useimmiten yli-inhimilliset voimat, kestävyyden ja taistelukyvyt. Muuntautumaton Ranger voi omata kyvyn telekineettisyyteen, supernopeuteen ja näkymättömyyteen. Nämä kyvyt eivät kuitenkaan ole suoraan yhteydessä hahmon rangervoimiin.
Rangerit työskentelevät yleensä viiden ryhmänä, joista useimmiten punaista asua pitävä henkilö on johtaja. Yleisimpiä rangereiden värejä ovat punainen, keltainen, sininen, vaaleanpunainen, vihreä, musta ja valkoinen. Myös rangereiden sankarinimet määräytyvät heidän pitämiensä asujen värien perusteella. Asut muistuttavat toisiaan ja yleensä ainoastaan niiden väritys, kypärän muoto ja visiiri poikkeavat toisistaan.
Sarjat

Mighty Morphin Power Rangers (1993)
Mighty Morphin Power Rangers  (1994)
Mighty Morphin Alien Rangers (1995)
Power Rangers Zeo (1996)
Power Rangers Turbo (1997)
Power Rangers In Space (1998)
Power Rangers Lost Galaxy (1999)
Power Rangers Lightspeed Rescue (2000)
Power Rangers Time Force (2001)
Power Rangers Wild Force (2002)
Power Rangers Ninja Storm (2003)
Power Rangers Dino Thunder (2004)
Power Rangers S.P.D. (2005)
Power Rangers Mystic Force (2006)
Power Rangers Operation Overdrive (2007)
Power Rangers Jungle Fury (2008)
Power Rangers R.P.M. (2009)
Power Rangers Samurai (2011)
Power Rangers Super Samurai (2012)
Power Rangers Megaforce (2013)
Power Rangers Super Megaforce (2014)
Power Rangers Dino Charge (2015)
Power Rangers Dino Super Charge (2016)
Power Rangers Ninja Steel (2017)
Power Rangers Super Ninja Steel (2018)
Power Rangers Beast Morphers (2019)
Power Rangers Super Beast Morphers (2020)
Power Rangers Dino Fury (2021)
Power Rangers Cosmic Fury (2023)
Elokuvat

Vuonna 1995 valmistui ensimmäinen Power Rangers -elokuva, joka perustui ensimmäiseen Power Rangers sarjaan. Elokuva oli varsin tuottoisa 15 miljoonan dollarin budjettiin nähden. Se keräsi maailmanlaajuisesti yli 66 miljoonaa dollaria, josta Yhdysvalloissa saatu osuus oli hieman yli 38 miljoonaa dollaria. Elokuva oli myös ehdolla Young Artist -palkinnon voittajaksi, kun Steve Cardenas oli ehdolla parhaaksi nuoreksi näyttelijäksi sivuroolissa.
Toinen elokuva valmistui vuonna 1997. Elokuvan nimi oli Power Rangers turbovaihteella, joka ei menestynyt kovinkaan hyvin. Erityisesti kritiikin kohteeksi joutui sarjalle ominaisen toiminnan puuttuminen lähes kokonaan. Elokuva tuotti maailmanlaajuisesti yli 9 miljoonaa dollaria, mikä oli huomattavasti vähemmän kuin edellisen elokuvan tuotto. Elokuva sai kuitenkin edellisen elokuvan tavoin Young Artist -ehdokkuuden, kun Blake Foster oli ehdolla parhaana nuorena pääosanesittäjänä.
Molemmat elokuvat julkaisi 20th Century Fox yhdessä Saban Entertainmentin kanssa.
| Luku | Elokuvannimi | Ensi-ilta |
| --- | --- | --- |
| #1 | Power Rangers | 1995 |
| #2 | Power Rangers turbovaihteella | 1997 |
| #3 | Power Rangers | 2017 |
Vuonna 2015 Lionsgate ilmoitti uuden Power Rangers -elokuvan olevan suunnitteilla vuodeksi 2017. Se tulee olemaan uudelleenkäynnistys sarjalle, eikä jatkoa aikaisemmille elokuville. Kimberly Hartin rooliin valittiin Naomi Scott.
Power Morphicon

Power Morphicon oli ensimmäinen Power Rangers tapahtuma, joka pidettiin Los Angelesissa vuonna 2007. Tapahtuma juhli Power Rangers -sarjan 15-vuotisjuhlaa, jossa olivat vieraina muun muassa ensimmäistä Punaista Rangeria näytellyt Austin St. John, Steve Cardenas, Jason Narvy, Walter Jones, Johnny Yong Bosch, sekä Operation Overdrivessa näytelleet James Maclurcan ja Rhoda Montemayor.
Seuraavat Power Morphicon -tapahtumat järjestettiin vuosina 2010 ja 2012. Kolmannessa tapahtumassa elokuussa 2012 julkaistiin vuoden 2013 Power Rangers Megaforcen näyttelijäkaarti. Lisäksi tapahtumassa oli paljon henkilöitä koko sarjan historian ajalta.
Kesällä 2014 järjestettiin neljäs Power Morphicon -tapahtuma Californian Pasadenassa. Tapahtumassa julkistettiin vuonna 2015 alkanut Power Rangers Dino Charge.
Vuonna 2020 järjestetään Power Morphicon jo seitsemättä kertaa.
Aiheesta muualla

Power Rangers (englanniksi)
Power Rangers Wiki (englanniksi), (ranskaksi), (saksaksi), (puolaksi)
Power Morphicon site (englanniksi)
Power Rangers
| --- | --- |
Luojat:  Jack Olesker • Haim Saban
TV-sarjat:  Mighty Morphin • Alien Rangers • Zeo • Turbo • In Space • Lost Galaxy • Lightspeed Rescue • Time Force • Wild Force • Ninja Storm • Dino Thunder • Space Patrol Delta • Mystic Force • Operation Overdrive • Jungle Fury • RPM • Samurai & Super Samurai • Megaforce
Elokuvat:  Power Rangers (1995) • Power Rangers turbovaihteella • Power Rangers (2017)
Videopelit:  Mighty Morphin Power Rangers • The Movie • Fighting Edition • Battle Racers • Zeo Versus The Machine Empire • Lightspeed Rescue • Time Force • Wild Force • Ninja Storm • Dino Thunder • SPD • Super Legends • Samurai • Super Samurai • Megaforce • Mighty Morphin Power Rangers: Mega Battle
Albumit:  A Rock Adventure • Original Soundtrack Album • Original Motion Picture Score • Original Motion Picture Soundtrack • Songs from the TV Series
Rangerien tittelit:  Punainen • Keltainen • Sininen • Musta • Vaaleanpunainen • Vihreä • Valkoinen
Ristikoe

Sopivuus- eli ristikoe on verikoe, jolla todetaan, ettei verenluovutuksessa saajan veriseerumissa ole luovuttajan punasoluja tuhoavia vasta-aineita. Sopivuuskokeessa käytetään agglutinaatio- ja Coombsin tekniikkaaselvennä.[lähde? ]
Coombsin kokeenselvennä kehittivät toisen maailmansodan aikana R. Coombs, R. Race ja A. Mourant.[lähde? ]
Puerto Barrios

| Puerto Barrios |
| --- | --- |

 lippu:  vaakuna
 Puerto Barrios
 Koordinaatit: 15°44′N, 88°36′W 
Valtio:   Guatemala
Departementti:  Izabal
Väkiluku (2018):  100 593
Infobox OKVirheellinen NIMI-arvo: 
Puerto Barrios on satamakaupunki Guatemalan Karibianmeren rannikolla. Puerto Barrios on Guatemalan Karibianmeren tärkein satamakaupunki. Puerto Barriosin kunnan asukasluku oli vuonna 2018 100 593.
Maantiede

Puerto Barrios sijaitsee Guatemalan Izabalin departementissä Karibianmeren rannikolla Hondurasinlahden Amatiquenlahdella.
Historia

Amatiquenlahdella sijaitsi jo vuonna 1604 perustettu vanhempi satama Puerto Santo Tomás de Castilla. Uudempi satama Puerto Barrios perustettiin muutaman kilometrin päähän vanhasta satamasta vuonna 1904. Puerto Barrios oli sataman maan pääkaupunki Guatemala Cityyn yhdistävän Minor Cooper Keithin rakennuttaman Ferrocarril del Norte-rautatien pääteasema. Yhdysvaltalainen United Fruit Company omisti valtavia banaaniplantaaseja sataman lähellä Karibianmereen laskevan Motaguajoen laakson alueella. Yhtiö saikin suuren vaikutusvallan satamassa, josta tuli sen Guatemalan toimintojen päätukikohta. Ulkomaalaisen yhtiön vaikutusvalta satamassa huolestutti Guatemalan hallintoa. Tästä syystä Jacobo Arbenzin hallinto päätti uudistaa vahaa Puerto Santo Tomás de Castillan satamaa, josta tuli kokonaan valtion omistama ja operoima satama.
Puerto Barriosia ovat ajoittain koetelleet Guatemalan sisäiset levottomuudet. 13. marraskuuta 1960 Miguel Ydígoras Fuentesin hallinnon syrjäyttämistä yrittäneet kapinoivat upseerit iskivät sotilastukikohtaan Puerto Barriosisa. Vuonna 1962 sataman rautatietyöntekijät järjestivät puolestaan lakon osana yleisiä mielenosoituksia, jotka murskattiin verisesti. Tilanne kärjistyi Guatemalan sisällissodaksi. Maanjäristys vuonna 1976 hävitti Puerto Barrios satamaa, mutta se saatiin jälleenrakennettua vuonna 1990.
Talous ja liikenne

Puerto Barrios on Guatemalan tärkein Karibianmeren satamakaupunki. Varsinaiselta Puerto Barriosin satamalta viedään pääosin maataloustuotteita. Uudistettu Puerto Santo Tomás de Castillan satama on puolestaan maan vilkkain konttisatama. Paikalla sijaitsee myös lentoasema.
Väestö

Puerto Barriosin kunnan asukasluku oli Guatemalan vuoden 2018 väestönlaskennan mukaan  100 593. Suurin osa asukkaista (92,22 %) mielsi itsensä ladinoksi. Vähemmistöjä olivat mayat (5,72 %) ja garifunat (1,14 %).
Öinen näkymä kaupunkiin.
Puerto Barrios vuonna 1905.
Banaaneja kuljettava rahtilaiva.
Paikallinen katedraali.
Red River Valley

Redjoen valuma-alue.
Red River Valley on Redjoen valuma-alueen muodostama alava alue, joka ulottuu Yhdysvalloissa Pohjois-Dakotan ja Minnesotan osavaltioiden alueelle sekä Kanadassa Manitoban provinssiin. Suurimmat asutuskeskukset ovat Redjoen varrella sijaitsevat Fargo, Grand Forks, Moorhead ja Winnipeg. Alava alue muodostui viimeisen jääkauden jälkeen jättämän Agassiz-jääjärven sijaitessa alueella.
Radiopassiivista jätettä EP

| Radiopassiivista jätettä EP Grannies Smoking Pipes |
| --- | --- | --- |

EP-levyn tiedot
 Julkaistu: syksy 2013
 Formaatti: CD, kasetti
 Tyylilaji: hip hop
 Kesto: 19.06
 Levy-yhtiö: omakustanne
Grannies Smoking Pipesin muut julkaisut
| G.S.P 2011 | Radiopassiivista jätettä EP 2013 |   |
Radiopassiivista jätettä on hip hop -yhtye Grannies Smoking Pipesin EP, joka julkaistiin syksyllä 2013 omakustanteena.  EP:n avausraita Grannies vs. food sai jonkin verran radiosoittoa YleX:llä ja yhtye valittiin viikon kellaribändiksi.  Kappaleesta ”Isän, pojan ja mammonan nim€€n” on julkaistu musiikkivideo.
Kappaleet

Grannies vs. Food – 3.21
Rauhanpiippu – 4.28
Radiohiljaisuus – 3.50
1984 – 4.14
Isän, pojan ja mammonan nim€€n – 3.13
Aiheesta muualla

"Isän, pojan ja mammonan nim€€n" -musiikkivideo YouTubessa
Rasiakilpikonnat

| Rasiakilpikonnat |
| --- | --- |
 Cuora pani
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Lahko::  Kilpikonnat Testudines
Alalahko::  Pystytaivuttajat Cryptodira
Heimo::  Geoemydidae
Alaheimo::  Geoemydinae
Suku::  Rasiakilpikonnat Cuora  Gray, 1856
Synonyymit
 Cistoclemmys  Pyxiclemmys 
Katso myös
   Rasiakilpikonnat Wikispeciesissä   Rasiakilpikonnat Commonsissa 
Infobox OKVirheellinen NIMI-arvo: 
Rasiakilpikonnat (Cuora) on Geoemydidae-heimoon kuuluva kilpikonnasuku.
Rasiakilpikonnalajit ovat melko pienikokoisia kilpikonnia, jotka elävät Aasiassa kuivalla maalla tai rannoilla. Niitä on pyydystetty lemmikkieläimiksi ja aasialaisen lääketieteen käyttöön.
Kansainvälinen luonnonsuojeluliitto IUCN on luokitellut monet sukuun kuuluvat lajit äärimmäisen uhanalaisiksi ja viisi lajia on maailman 25 uhanalaisimman kilpikonnalajin joukossa. Tähän sukuun kuuluvia kilpikonnia myydään paljon laittomasti Vietnamissa ja Kiinassa, mikä lisää suojelutoimien tarvetta.
Lajeja

Sukuun kuuluu noin 17 lajia. Lisäksi on luonnossa syntyneitä risteymiä. Monet lajeista on löydetty vasta 1980-luvulla tai sen jälkeen.
Cuora amboinensis (Daudin, 1801)
Cuora aurocapitata Luo & Zong, 1988
Cuora bourreti Obst & Reimann, 1994
Cuora couro (Leschenault de la Tour in Schweigger, 1812)
Cuora cyclornata Blanck, McCord & Le Minh, 2006
Cuora flavomarginata (Gray, 1863)
Cuora galbinifrons Bourret, 1939
Cuora lineata (McCord & Philippen, 1998)
Cuora mccordi Ernst, 1988
Cuora mouhotii (Gray, 1862)
Cuora pani Song, 1984
Cuora philippinensis (Blanck et al. 2023)
Cuora picturata Lehr, Fritz & Obst, 1998
Cuora praschagi (Blanck et al. 2023)
Cuora trifasciata (Bell, 1825)
Cuora yunnanensis (Boullenger, 1906)
Cuora zhoui Zhao,Zhou & Ye 1990
Red Schoendienst

Red Schoendienst
Albert Fred ”Red” Schoendienst (2. helmikuuta 1923 – 6. kesäkuuta 2018) oli yhdysvaltalainen baseballpelaaja ja -valmentaja.
Schoendienst pelasi ensimmäisen MLB-ottelunsa 17. huhtikuuta 1945 ja viimeisensä 7. heinäkuuta 1963. Hän pelasi pisimpään St. Louis Cardinalsissa (1945–1956, 1961–1963), mutta ehti välillä vaikuttaa New York Giantsissa (1956–1957) ja Milwaukee Bravesissa (1957–1960).
Päätettyään peliuransa vuonna 1963 Schoendienst toimi pitkään St. Louis Cardinalsin johdossa.
Schoendienst oli All-Star-pelaajana vuosina 1946, 1948–1955 ja 1957. Hänet kelpuutettiin vuonna 1989 Baseball Hall of Fameen ja St. Louis Walk of Fameen.
Riboflaviinikinaasi

Malli ihmisen riboflaviinikinaasin rakenteesta
Riboflaviinikinaasi eli flavokinaasi on entsyymi, joka katalysoi fosfaattiryhmän siirtoa ATP-molekyyliltä riboflaviinille. Tuotteina reaktiossa muodostuu flaviinimononukleotidia ja adenosiinidifosfaattia. Entsyymi on tärkeä eliöiden entsyymitoiminnan tarvitsemien koentsyymien tuotannossa, ja sitä esiintyy niin aitotumallisissa kuin esitumallisissakin soluissa. Riboflaviinikinaasin EC-numero on EC 2.7.1.26.
Rakenne ja toiminta

Riboflaviinikinaasi on rakenteeltaan monomeeri, ja muun muassa rotan entsyymin molekyylimassa vaihtelee välillä 14–28 kDa. Nisäkkäillä entsyymiä esiintyy erityisesti maksassa ja suolistossa. Riboflaviinikinaasi vaatii fosfaattiryhmän luovuttajaksi nukleotiditrifosfaatin, joka yleisimmin on ATP. Myös dATP-molekyyli voi toimia fosfaattiryhmän luovuttajana, mutta reaktio ei ole yhtä tehokas. Eräillä arkeilla entsyymi käyttää fosfaattiryhmän luovuttajana CTP-molekyyliä, ja näillä entsyymeillä on usein myös FMN-adenylyylitransferaasin aktiivisuutta. Riboflaviinikinaasi vaatii toimiakseen myös kaksiarvoisen kationin, joka tavallisimmin on sinkki-, magnesium- tai mangaanikationi. Entsyymiä aktivoivat kilpirauhashormonit esimerkiksi trijodityroniini. Entsyymin aktiivisuus on eläimillä pieni, mikäli riboflaviinin saanti on vähäistä. Riboflaviinikinaasin inhibiittoreita eli estäjiä ovat muun muassa kadmium sekä eräät trisykliset masennuslääkkeet.
Pirkko Työläjärvi

| Pirkko Työläjärvi |
| --- | --- |
 Pirkko Työläjärvi Porissa vuonna 1984.
Suomen kauppa- ja teollisuusministeri
 Koiviston II hallitus 1.7.1981–19.2.1982  
Edeltäjä:  Ulf Sundqvist
Seuraaja:  Esko Ollila
Suomen II valtiovarainministeri
 Koiviston II hallitus 26.5.1979–30.6.1981  
Edeltäjä:  Esko Rekola
Seuraaja:  Mauno Forsman
Suomen sosiaali- ja terveysministeri
 Sorsan II hallitus 15.5.1977–25.5.1979  
Edeltäjä:  Irma Toivanen
Seuraaja:  Sinikka Luja-Penttilä
Ministeri sosiaali- ja terveysministeriössä
 Miettusen II hallitus 30.11.1975–28.9.1976  
Edeltäjä:  Grels Teir
Seuraaja:  Orvokki Kangas
Kansanedustaja
 22.1.1972–31.8.1985  
Ryhmä/puolue:  SDP
Vaalipiiri:  Turun läänin pohjoinen
Henkilötiedot
Syntynyt: 8. syyskuuta 1938 (ikä 86) Jämsä
Arvonimi: Turun kauppakorkeakoulun kunniatohtori (1990)
Puoliso:  Markku Työläjärvi (1962–)
Tiedot
Koulutus:  kauppatieteiden maisteri (1972)
Pirkko Annikki Työläjärvi (o.s. Salo, s. 8. syyskuuta 1938 Jämsä) on suomalainen poliitikko ja maaherra, joka toimi SDP:n kansanedustajana vuosina 1972–1985. Hän oli neljästi ministerinä vuosina 1975–1982, eduskunnan ensimmäisenä varapuhemiehenä vuosina 1983–1985 ja Turun ja Porin läänin viimeisenä maaherrana vuosina 1985–1997.
Työläjärvi oli aikakautensa merkittävin suomalainen naispoliitikko. Hän toimi toisena sosiaali- ja terveysministerinä 1975–1976, sosiaali- ja terveysministerinä 1977–1979, toisena valtiovarainministerinä 1979–1981 sekä kauppa- ja teollisuusministerinä 1981–1982. Kahdessa jälkimmäisessä tehtävässä hän oli ensimmäisenä naisena. Vuonna 1979 presidentti Urho Kekkonen kaavaili Työläjärvestä Suomen ensimmäistä naispuolista pääministeriä, mutta Työläjärvi kieltäytyi tehtävästä. Politiikan jättäessään Työläjärvi oli Suomen pisimpään ministerinä toiminut nainen 2 045 ministeripäivällään.
Elämä ja ura > Varhaiset vuodet

Pirkko Työläjärven vanhemmat olivat kivityömies Toivo Emil Salo ja Kuorevedeltä kotoisin ollut Sylvi Helena Humberg. Hänen äitinsä sairasti vaikeaa epilepsiaa. Lääkäreiden mukaan se puhkesi järkytyksestä, kun tämä oli sisällissodan aikana keväällä 1918 nähnyt teloitettujen punakaartilaisten ruumiita. Työläjärven isä kuoli ryyppyporukassa sattuneessa puukotuksessa kevättalvella 1939 Pirkon ollessa vain muutaman kuukauden ikäinen. Leskeksi jäänyt äiti joutui asumaan muiden nurkissa, kunnes muutti Helsinkiin ja sai työpaikan kirjapainosta. Jatkosodan aikana Työläjärvi lähetettiin vuonna 1942 sotalapseksi Ruotsiin, jossa hän asui kolme vuotta Ångermanlandin Kramforsissa.
Sodan jälkeen äiti laittoi Suomeen palanneen tyttärensä ruotsinkieliseen kansakouluun Vallilaan. Työläjärvi aloitti työnteon jo 12-vuotiaana toimien lähettinä ja toimistoapulaisena. Samalla hän jatkoi opintojaan arvostetussa Svenska privata läroverket för flickor -oppikoulussa, vaikka asui äitinsä kanssa vaatimattomissa oloissa Sörnäisten työläiskaupunginosassa. Työläjärvi kirjoitti ylioppilaaksi vuonna 1957 ja valmistui merkonomiksi Tampereen kauppaoppilaitoksesta vuonna 1962.
Työläjärvi avioitui vuonna 1962 ja muutti puolisonsa mukana Äänekoskelle, jossa hän työskenteli 1963–1966 koulun kanslistina ja tuntiopettajana. Pariskunnan muutettua Raumalle Työläjärvi oli muun muassa tuntiopettajana sekä verotoimiston toimistopäällikön virassa. Hän täydensi opintojaan valmistumalla Tampereen kauppaoppilaitoksesta diplomimerkonomiksi 1969 sekä suorittamalla kauppatieteiden kandidaatin ja maisterin tutkinnot Åbo Akademin kauppakorkeakoulussa 1972.
Elämä ja ura > Politiikassa

Työläjärvi ei suunnitellut poliittista uraa, vaan päätyi mukaan puolisonsa kautta ollessaan tulkkina Satakunnan sosialidemokraattisen piirijärjestön Ruotsin-matkoilla 1960-luvun jälkipuoliskolla. SDP:n jäseneksi hän liittyi vuonna 1968. Samana vuonna hän oli ensimmäistä kertaa ehdolla kansanedustajaksi, ja hänet valittiin eduskuntaan toisella yrittämällä vuonna 1972. Aikaisemmin valtakunnanpolitiikassa tuntematon Työläjärvi kohosi nopeasti puolueensa eturiviin. Kesäkuussa 1975 hänet valittiin Jyväskylän puoluekokouksessa SDP:n varapuheenjohtajaksi, ja syyskuussa pidettyjen eduskuntavaalien jälkeen hänestä tuli Martti Miettusen II hallituksen toisena sosiaali- ja terveysministeri.
Vuosina 1977–1979 Työläjärvi toimi Kalevi Sorsan II hallituksen sosiaali- ja terveysministerinä, jolloin hän muun muassa palautti aiemmin leikatut sosiaalimäärärahat entiselle tasolleen. Työläjärvi piti itse ministerikautensa suurimpina saavutuksina terveydenhuollon kasvua ja työelämäuudistuksia, kuten irtisanomissuojan tehostamista. Vuoden 1979 eduskuntavaalien jälkeen presidentti Kekkonen tarjosi Työläjärvelle pääministerin tehtävää, mistä hän kieltäytyi nähdessään sen osana poliittista peliä Mauno Koiviston kampittamiseksi. SDP:n vasenta laitaa edustanut Työläjärvi arveli myös, ettei hänellä ollut koko puolueväen kannatusta. Lisäksi hän on myöhemmin kertonut pitäneensä itseään liian kokemattomana ja katsoneensa, ettei hänellä ollut tehtävän hoitamiseen tarvittavia verkostoja pääkaupungissa. Työläjärvestä tuli Koiviston II hallituksen toinen valtiovarainministeri. Heinäkuussa 1981 hän siirtyi kauppa- ja teollisuusministeriksi STS:n johtoon nimitetyn Ulf Sundqvistin tilalle. Ministerikautensa lopussa Työläjärvi alkoi kärsiä uupumuksesta ja kävi epäluuloiseksi puoluetovereitaan kohtaan. Hänet jätettiin sivuun keväällä 1982 nimitetystä Sorsan III hallituksesta ja valittiin sen sijaan eduskunnan varapuhemieheksi sekä ulkoasiainvaliokunnan puheenjohtajaksi.
Työläjärvellä oli koko poliittisen uransa ajan vankka suosio äänestäjien keskuudessa. Vuoden 1979 eduskuntavaaleissa hän oli koko maan neljänneksi eniten ääniä saanut ehdokas Pertti Salolaisen, Kalevi Sorsan ja Elsi Hetemäki-Olanderin jälkeen. Neljä vuotta myöhemmin Työläjärvi keräsi suurimman henkilökohtaisen äänisaaliinsa, 16 734, joka on edelleen Satakunnan vaalipiirin ennätys. Kansanedustajan ja ministerin tehtäviensä ohella Työläjärvi oli muun muassa presidentin valitsijamiehenä vuosina 1978 ja 1982 sekä Rauman kaupunginvaltuuston jäsenenä vuosina 1973–1980. SDP:n varapuheenjohtajana hän toimi vuoteen 1987 saakka.